****

 **H κυβέρνηση μεθοδεύει…**

**ΚΑΤΑΡΓΗΣΗ ΤΟΥ ΕΠΙΔΟΜΑΤΟΣ ΑΝΘΥΓΙΕΙΝΗΣ ΕΡΓΑΣΙΑΣ**

Με ταξική ενότητα και αγώνα διαρκείας ν’ ανατρέψουμε τα σχέδια τους.

**ΚΑΤΩ ΤΑ ΧΕΡΙΑ ΑΠΟ ΤΑ ΒΑΡΕΑ**

**ΚΑΙ ΤΟ ΕΠΙΔΟΜΑ ΑΝΘΥΓΙΕΙΝΗΣ ΕΡΓΑΣΙΑΣ**

**Κ**αμία αλλαγή προς το χειρότερο στο καθεστώς των Βαρέων και του ανθυγιεινού επιδόματος. Ένταξη και άλλων ειδικοτήτων στα Βαρέα. **Κ**ανένας συμψηφισμός προσωπικής διαφοράς και ανθυγιεινού επιδόματος. **Ό**χι στην επιδοματική πολιτική. Ενσωμάτωση του ανθυγιεινού επιδόματος στο βασικό μισθό.

 **Α**ύξηση στον μισθό και την υπερωριακή εργασία. Να χορηγηθούν τα προβλεπόμενα κλιμάκια άμεσα σε όλους του υπαλλήλους. Να προσμετρηθεί κανονικά ο εργασιακός χρόνος της διετίας 2016-2017 στη μισθολογική εξέλιξη, που αυθαίρετα η κυβέρνηση με το Ν.4354/15 έχει καταργήσει. **Ν**α δοθούν ΤΩΡΑ τα Μισθολογικά κλιμάκια που προβλέπονται από το Ν. 3660/2008 άρθρο 4 παρ.3 και έχουν παγώσει με τα μνημόνια, στους εργαζόμενους που έχουν συμπλήρωση πέντε, δέκα, δεκαπέντε χρόνια πραγματικής υπηρεσίας στα βαρέα και ανθυγιεινά.

**Κ**ατάργηση των νόμων που αύξησαν τα όρια ηλικίας για τη σύνταξη. **Π**ροσλήψεις μονίμου προσωπικού σε όλες τις υπηρεσίες. **Κ**αμία απόλυση εργαζομένου. **Ό**χι στις ελαστικές και προσωρινές προσλήψεις.